लाइव सिटीज डेस्क : बिहार की सियासत से बड़ी खबर है. राजद के राष्ट्रीय उपाध्यक्ष रघुवंश प्रसाद सिंह का जो बयान आ रहा है उससे बड़े सियासी उलटफेर के संकेत मिल रहे हैं. रघुवंश प्रसाद सिंह ने कहा है कि कई NDA के नेता राजद के संपर्क में हैं. सिर्फ औपचारिकताएं ही रह गई हैं. रघुवंश प्रसाद सिंह ने जिन नेताओं का नाम लिया है, उनमें जदयू नेता और पूर्व विधानसभा अध्यक्ष उदय नारायण चौधरी, रालोसपा सुप्रीमो और केंद्रीय मंत्री उपेंद्र कुशवाहा, हम के अध्यक्ष और पूर्व सीएम जीतन राम मांझी समेत कई अन्य बड़े नेताओं के नाम हैं.